CELEX: 32006D0025
Language: mt
Date: 2006-12-15 00:00:00
Title: 2007/46/KE: Deċiżjoni tal-Bank Ċentrali Ewropew tal- 15 ta' Diċembru 2006 li temenda d-Deċiżjoni BĊE/2001/15 dwar il-ħruġ ta' karti ta' flus euro (BĊE/2006/25)

31.1.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               13
            
         DEĊIŻJONI TAL-BANK ĊENTRALI EWROPEW
   tal-15 ta' Diċembru 2006
   li temenda d-Deċiżjoni BĊE/2001/15 dwar il-ħruġ ta' karti ta' flus euro
   (BĊE/2006/25)
   (2007/46/KE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat li jwaqqaf il-Komunita' Ewropea, b'mod partikolari l-Artikolu 106(1),
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, b'mod partikolari l-Artikolu 16,
   Billi:
   
               (1)
            
            
               Minħabba s-sħubija tal-Bulgarija u r-Rumanija fl-Unjoni Ewropea u minħabba li l-banek ċentrali nazzjonali rispettivi tagħhom (BĊNi) se jissieħbu fis-Sistema Ewropea ta' Banek Ċentrali (SEBĊ) fl-1 ta' Jannar 2007, id-Deċiżjoni BĊE/2006/21 tal-15 ta' Diċembru 2006 dwar l-ishma ta' persentaġġ tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew (1) tistabbilixxi b'effett mill-1 ta' Jannar 2007, l-ippeżar il-ġdid assenjat lil kull BĊN li se jkun membru tas-SEBĊ fl-1 ta' Jannar 2007, fl-iskema għas-sottoskrizzjoni tal-kapital imkabbar tal-Bank Ċentrali Ewropew (BĊE).
            
         
               (2)
            
            
               Skond l-Artikolu 1 tad-Deċiżjoni tal-Kunsill 2006/495/EC tal-11 ta' Lulju 2006, skond l-Artikolu 122(2) tat-Trattat dwar l-adozzjoni mis-Slovenja tal-valuta waħda fl-1 ta' Jannar 2007 (2), id-deroga favur is-Slovenja msemmija fl-Artikolu 4 ta' l-Att ta' l-Adeżjoni 2003 (3) hija abrogata b'effett mill-1 ta' Jannar 2007.
            
         
               (3)
            
            
               L-Artikolu 1(d) tad-Deċiżjoni BĊE/2001/15 tas-6 ta' Diċembru 2001 dwar il-ħruġ tal-karti tal-flus euro (4) jiddefinixxi l-“u jirreferi għall-Anness ma” dik id-Deċiżjoni, li jispeċifika l-iskema ta' allokazzjoni ta' karti tal-flus applikabbli mill-1 ta' Mejju 2004. Minħabba li l-ippeżar ġdid ta' l-iskema kapitali se japplikaw mill-1 ta' Jannar 2007, u s-Slovenja se tadotta l-euro f'dik id-data, id-Deċiżjoni BĊE/2001/15 għandha tiġi emendata sabiex tiġi ddeterminata l-iskema ta' allokazzjoni ta' karti tal-flus li tapplika mill-1 ta' Jannar 2007,
            
         IDDEĊIEDA KIF ĠEJ:
   Artikolu 1
   Emenda tad-Deċiżjoni BĊE/2001/15
   Id-Deċiżjoni BĊE/2001/15 hija emendata kif ġej:
   
               1.
            
            
               Is-sentenza finali ta' l-Artikolu 1(d) hija sostitwita b'li ġej:
               “L-Anness ma' din id-Deċiżjoni jispeċifika l-iskema ta' allokazzjoni ta' karti tal-flus li tapplika mill-1 ta' Jannar 2007.”
            
         
               2.
            
            
               L-Anness mad-Deċiżjoni BĊE/2001/15 huwa sostitwit bit-test stabbilit fl-Anness ma' din id-Deċiżjoni.
            
         Artikolu 2
   Dispożizzjoni finali
   Din id-Deċiżjoni għandha tidħol fis-seħħ fl-1 ta' Jannar 2007.
   
      Magħmula fi Frankfurt am Main, il-15 ta' Diċembru 2006.
      
         
            Il-President tal-BĊE
         
         Jean-Claude TRICHET
      
   
   
      (1)  Ara paġna 1 ta' dan il-Ġurnal Uffiċjali.
   
      (2)  ĠU L 195, 15.7.2006, p. 25.
   
      (3)  ĠU L 236, 23.9.2003, p. 33.
   
      (4)  ĠU L 337, 20.12.2001, p. 52. Id-Deċiżjoni kif emendata l-aħħar bid-Deċiżjoni BĊE/2004/9 (ĠU L 205, 9.6.2004, p. 17).
   
      ANNESS
      SKEMA TA' ALLOKAZZJONI TA' KARTI TAL-FLUS MILL-1 TA' JANNAR 2007
      
                  Bank Ċentrali Ewropew
               
               
                  8,0000  %
               
            
                  Nationale Bank van België/Banque Nationale de Belgique
               
               
                  3,2705  %
               
            
                  Deutsche Bundesbank
               
               
                  27,1610  %
               
            
                  Bank of Greece
               
               
                  2,4045  %
               
            
                  Banco de España
               
               
                  9,9925  %
               
            
                  Banque de France
               
               
                  19,0430  %
               
            
                  Central Bank and Financial Services Authority of Ireland
               
               
                  1,1760  %
               
            
                  Banca d'Italia
               
               
                  16,5840  %
               
            
                  Banque centrale du Luxembourg
               
               
                  0,2090  %
               
            
                  De Nederlandsche Bank
               
               
                  5,1535  %
               
            
                  Oesterreichische Nationalbank
               
               
                  2,6680  %
               
            
                  Banco de Portugal
               
               
                  2,2680  %
               
            
                  Banka Slovenije
               
               
                  0,4225  %
               
            
                  Suomen Pankki
               
               
                  1,6475  %
               
            
                  Total
               
               
                  100,0000  %